Stjórnvöld á Ítalíu óttast að ný bylgja faraldursins vofi yfir og hafa boðað hertar aðgerðir frá og með mánudegi. Skólum, verslunum og veitingastöðum verður lokað í stórum hluta landsins fram að páskum og um páskana verður landið allt skilgreint sem há-áhættusvæði.
Fyrir ári síðan var Ítalía miðpunktur faraldursins. Ástandið var skelfilegt í sumum landshlutum og hálfgert útgöngubann ríkti á Ítalíu svo mánuðum skipti sem leiddi til mestu efnahagskreppu frá lokum seinni heimstyrjaldarinnar. Síðan faraldurinn barst þangað hafa ríflega þrjár komma ein milljón greinst smituð og fleiri en 100 þúsund hafa dáið úr sjúkdómnum. Smitum hefur farið fjölgandi síðustu vikur og nú stórnvöld óttast mjög nýja bylgju faraldursins. Því var ákveðið að grípa til hertra aðgerða frá og með mánudegi, í stórum hluta landsins. Þar á meðal í Róm og Mílanó, fjölmennustu borgum landsins. Skólum, veitingastöðum og verslunum er gert að loka og fólk beðið um að halda sig að mestu heima. Aðeins er leyfilegt að sækja vinnu, heilbrigðisþjónustu og aðrar nauðsynjar. Þessar aðgerðir eru í gildi til páska og um páskana gilda hertur reglur um allt land.
Mario Draghi, Italian Prime Minister: "I´m aware that today´s measures will have consequences on children´s education, on the economy but also on the psychological state of all of us."
Mario Draghi, forsætisráðherra Ítalíu, segist skilja afleiðingarnar. Hertar takmarkanir hafi áhrif á menntun barna, efnahaginn og sálarlíf Ítala.
Mario Draghi, Italian Prime Minister: "(These measures) They are necessary to avoid a deterioration that would make even more stringent measures inevitable.
Þessar aðgerðir eru nauðsynlegar, segir Draghi, til að varna því að grípa þurfi til enn harðari aðgerða seinna. Eins og víða annars staðar í Evrópu hefur bólusetning gengið hægar á Ítalíu en reiknað hafði verið með, ekki síst vegna skorts á bóluefnum. Draghi hét því við fjölmiðla að setja enn meiri kraft í bólusetningar. Um 170 þúsund eru bólusettir á hverjum degi á Ítalíu og lofaði forsætisráðherrann að þrefalda þann fjölda sem allra fyrst.
Stjórnvöld á Ítalíu boða hertar sóttvarnaraðgerðir frá og með mánudegi af ótta við nýja bylgu faraldursin. Fleiri en 100 þúsund hafa dáið úr COVID-19 í landinu. 